De Fud wead ba sexuella Stimuliarung feichd, duachs Epithel (Hautzejn vo da Bixnwand). Gleichzeidi duan de Bartholinschn Drüsn, de am Fudeihgong hogga, a schleimoartigs Sekret obsondan. Ban Gschlechtsvakeah wead da Penis in de Fud eihgfiahd und as aussegsprizde Sperma vo da Vagina afgnumma. De Spermien wondan donn duach an Muada-Mund zua Gebeamuada (Uterus) und weida in de Oaloata. Duach de Vagina wean aa de Menstruationsbluatunga obgloadd und ba da Gebuat wead de Vagina zum Gebuatskanai fias Neigeboarane.